Source: https://www.csmtargoviste.ro/tag/dikeoulakos/
Timestamp: 2020-08-14 17:16:24+00:00

Document:
dikeoulakos – CSM Targoviste
Arhiva tag-ul pentru: dikeoulakos
Sunteți aici: Acasa / dikeoulakos
Comunicat de presă – 27.12.2017
27/12/2017 /în Comunicate de presa, Noutati /de Ciprian Prisacaru
Târgoviște, 27.12.2017
Având în vedere hotararea Curții de Apel Ploiești de respingere a apelurilor formulate, ca fiind nefondate, în speța George Dikeoulakos vs. CSM Târgoviște și pentru că am primit foarte multe întrebari în această perioadă, suntem datori să informăm opinia publică cu privire la câteva aspecte.
Astfel, prin respingerea apelurilor s-a decis păstrarea deciziei Tribunalului Dâmbovița, prin care se recunoaște doar parțial hotararea arbitrala 0383/13 emisă de BAT – F.I.B.A., în sensul că CSM Târgoviște va fi obligat doar la plata drepturilor bănești către doi dintre semnatarii contractului – Tube Sport & Media Ttd. Si CG Dimitropoulos &Sia EE, impresarul respectiv avocatul domnului Dikeoulakos, nu și la plata către acesta a sumelor stabilite de BAT, documentul fiind considerat a fi un contract de muncă, supus rigorilor judecății pe procedura conflictelor de muncă.
Fostul președinte al clubului, prin avocat, a afirmat în instanță că acest contract care a produs efecte juridice importante, este un fals.
Prin urmare, din cauza acestui contract semnat de un terț și ale unor erori grave în gestionarea situației la acel moment, clubul va rămâne în continuare cu sancțiunile impuse pe plan sportiv, dar este și bun de plată, parțial, conform unui contract reclamat de insuși fostul președinte al CSM Târgoviște, ca fiind un fals.
Din documentele existente se nasc câteva certitudini:
un terț a semnat contractul iar pe acesta, invocat ca fiind fals, apare o ștampila a clubului;
clubul a acceptat tacit sancțiunile sportive impuse încă din 2014 fără a reclama încă de atunci un fals;
un fost primar a semnat împuternicirea avocatului turc pentru a reprezenta clubul în procesul de la BAT, fără a avea calitatea de a face aceasta;
după ce a fost informat oficial despre amenda de 10.000 de franci elvețieni de la F.I.B.A., clubul nu a reacționat;
un fost angajat al clubului, a semnat și ștampilat adrese oficiale catre F.I.B.A. și Federația Română de Baschet, prin care a recunoscut decizia BAT (și implicit contractul);
același fost angajat a semnat și ștampilat adrese oficiale prin care a informat F.I.B.A. si F.R.B. despre plata parțială facută în contul lui Dikeoulakos;
un om de afaceri, implicat în trecut în baschetul târgoviștean, a facut o plata direct in contul bancar al lui Dikeoulakos, in cuantum de 10.000 euro, menționând că banii sunt în contul sancțiunii impuse prin decizia BAT 0383/13.
În concluzie, având în vedere faptul că aceste fapte au blocat obiectul de activitate al clubului, iar prejudiciile pe plan sportiv și financiar afecteaza grav activitatea acestuia, CSM Târgoviște se va adresa instituțiilor care au capacitatea și rolul de a identifica dacă și cine se face vinovat pentru aceste prejudicii financiare și penalități sportive grave.
Președintele CSM Târgoviște – Ciprian Prisăcaru
https://i1.wp.com/www.csmtargoviste.ro/wp-content/uploads/2017/12/CSM-2012.jpg?fit=480%2C360&ssl=1 360 480 Ciprian Prisacaru https://www.csmtargoviste.ro/wp-content/uploads/2017/02/logo.png Ciprian Prisacaru2017-12-27 15:46:522017-12-28 08:43:07Comunicat de presă - 27.12.2017
Verdict al Tribunalului Dâmbovița în cazul Dikeoulakos
10/08/2017 /în Baschet, Noutati /de Ciprian Prisacaru
Ieri, Tribunalul Dambovița a dat verdictul în speța CSM Targoviște – George Dikeoulakos, cauză a Dosarului numarul 475/120/2017, unde clubul nostru a avut calitatea de pârât. De mentionat ca ambele parti mai au la dispozitie solutia apelului.
Vom reda aici în integralitate soluția pe scurt:
„Admite în parte cererea de chemare în judecată. Recunoaşte în parte hotărârea arbitrală străină reprezentată de hotărârea arbitrată (BAT 0383/13) pronunţată de Tribunalul Arbitral de Baschet (BAT) în 22.01.2014, exclusiv în privinţa drepturilor băneşti recunoscute prin dispozitiv reclamanţilor Tube Sport And Media Ltd şi CG Dimitropoulos & Sia Ee. Admite în parte cererea de intervenţie accesorie în interesul pârâtului. Obligă pe pârâtă la plata către reclamanţi a sumei de 20,00 lei cu titlu de cheltuieli de judecată. Ia act de precizarea reclamanţilor în sensul că îşi rezervă dreptul de a solicita în privinţa terţului intervenient cheltuieli de judecată pe cale separată. „
Conform deciziei Tribunalului Dâmbovița, în acest moment putem trage câteva concluzii:
Clubul este absolvit de datoria către George Dikeoulakos, aproximativ 90.000 euro, fiind bun de plată exclusiv pentru sumele datorate impresarilor antrenorului, puțin peste 10.000 euro;
Pe plan sportiv, avand in vedere ca decizia BAT – FIBA nu a fost dusa la indeplinire, clubul rămâne în continuare sub incidența interdicțiilor impuse de FIBA incepand cu anul 2014.
Considerăm această decizie ca fiind un prim pas spre elucidarea acestui caz mult discutat și transmitem iubitorilor baschetului târgoviștean că vom căuta în continuare rezolvarea acestei probleme, deoarece rămân încă multe aspecte nelămurite și necunoscute pe această speță.
Decizia poate fi consultată aici: Decizie publicata pe Portalul Instantelor
https://i1.wp.com/www.csmtargoviste.ro/wp-content/uploads/2017/08/george-dıkeoulakos-20160302-kapak.jpg?fit=345%2C348&ssl=1 348 345 Ciprian Prisacaru https://www.csmtargoviste.ro/wp-content/uploads/2017/02/logo.png Ciprian Prisacaru2017-08-10 17:02:462017-08-10 17:32:10Verdict al Tribunalului Dâmbovița în cazul Dikeoulakos
Dragan Nešić va pregăti CS Municipal Târgoviște și în sezonul următor!30/07/2020 - 7:15 am
„Căpitanul” Diana Calotă merge mai departe cu CS Municipal Târgoviște!28/07/2020 - 6:26 am
A doua bulgăroaică la Târgoviște! Gergana Dimitrova, noua extremă a Municipalului!27/07/2020 - 7:42 am
Teodora Pušić, continuă cu CS Municipal Târgoviște! Campioana mondială a semnat un nou contract23/07/2020 - 6:22 am
Americanca Leah Meyer, noua achiziție a Clubului Sportiv Municipal Târgoviște!22/07/2020 - 7:27 am
Mihaela Pamfil, încă un campionat în tricoul albastru-portocaliu!18/07/2020 - 9:18 am
CSM transferă din Bulgaria! Maria Yordanova va juca la Târgoviște în sezonul următor16/07/2020 - 7:13 am
Confirmat! Ilka Van de Vyver va juca la CS Municipal Târgoviște și în sezonul viitor13/07/2020 - 5:54 am
Sobolska s-a transferat la CSM Târgoviște! „Portocala mecanică” se întărește cu o super-voleibalistă din Belgia!09/07/2020 - 3:59 pm
Încă un sezon la Târgoviște! Alexandra Trică rămâne la CS Municipal06/07/2020 - 6:59 am
© Drepturi de autor - CSM Targoviste

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM